Ülevaade Läänemaa ettevõtlusest
1. jaanuari 2012 a seisuga oli äriregistris registreeritud 2685 Läänemaal asuvat äriühingut, sh 1013 füüsilisest isikust ettevõtjat. 36% ettevõtlusest on registreeritud Haapsalu linnas linnas, 14% Ridala vallas, ning 11% Lihula vallas. Toimub väikeettevõtete liitumine, otsitakse välisturge ja uusi turunišše. Samas on ca 89% ettevõtetest alla 10 töötajaga; vaid ühes Läänemaa ettevõttes töötab rohkem kui 250 inimest ning 20-s on 50-249 töökohta.
Läänemaale olulisemateks ning rahvusvahelisele ja Eesti turgudele tootvateks suuremateks tööhõivet tagavateks ettevõtlusvaldkondadeks on puidu-, toiduainete-, kergetööstus ning puhkemajandus ja kuurort. Läänemaa atraktiivsus ja teadvustamine seostub eelkõige turismi ja kuurortlinna mainega. Siseturule orienteeritud ettevõtlusvaldkondadest on tööhõive osakaalu tõttu suurim osatähtsus hulgi- ja jaekaubandusel.
Läänemaa arengu jaoks on oluline nii traditsiooniliste tööstusharude areng kui ka uuemate tööstusharude osakaalu tõstmine.
31.12.2011 seisuga oli Läänemaal registreeritud töötuid 879, samas aasta tagasi, 31.12.2010 seisuga, koguni 1244.
Kersti Palmiste
ettevõtluskonsultant
Läänemaa Arenduskeskus
E-post: kersti[at]lak.ee
Sündmuste kalender
Kõik kategooriad
Kõik kategooriad
Gallup
Tagasiside toimetusele